**Minden tanévben a 7. osztályosok kötelező iskolai kampányoltásának első részoltását ősszel, második részoltását pedig tavasszal kapják meg a diákok, mely a Hepatitis-B fertőző májgyulladás ellen ad védettséget.**

A májgyulladás vagy hepatitisz (hepatitis) a [máj](http://hu.wikipedia.org/wiki/M%C3%A1j) [heveny](http://hu.wikipedia.org/w/index.php?title=Heveny_gyullad%C3%A1s&action=edit&redlink=1) vagy [idült gyulladásos](http://hu.wikipedia.org/w/index.php?title=Id%C3%BClt_gyullad%C3%A1s&action=edit&redlink=1) megbetegedése, melyet elsősorban különböző [vírus](http://hu.wikipedia.org/wiki/V%C3%ADrus)[fertőzések](http://hu.wikipedia.org/wiki/Fert%C5%91z%C3%A9s), de más károsító hatások is okozhatnak. Vezető klinikai tüneteikben sok a hasonlóság, jellemző a [sárgaság](http://hu.wikipedia.org/w/index.php?title=S%C3%A1rgas%C3%A1g&action=edit&redlink=1), de kórokozóik és az okozott [betegségek](http://hu.wikipedia.org/wiki/Betegs%C3%A9g) különböznek egymástól. A jelenleg ismert hepatitis vírusokat A-tól G-ig jelzik és X-szel jelölik a még nem azonosított vírusokat.

A vírushepatitiszek a kórokozótól függően két fő formában terjednek: a hepatitis A és E a tápcsatornán keresztül (például fertőzött élelmiszer), a hepatitis B, C, D és a többi vírus vérrel és testnedvekkel (ondó, hüvelyváladék, nyál).

A hepatitis B-ről általában

A vírus igen magas fertőzőképességgel bír, vérrel és testnedvekkel terjed. Közvetítheti szexuális kapcsolat, vérátömlesztés, és apróbb sérülések során fertőzött olló és borotva, de meg lehet fertőződni piercing, tetoválás, pedikűr és manikűr közben is. Gyakran a fertőzött terhes kismama adja át gyermekének a kórokozót a szülés folyamán.

A hepatitis B egy olyan vírusos fertőző betegség, amely a májat támadja meg és akut valamint krónikus betegséget is okozhat.

* Kórokozó: Hepatitis B vírus.
* A fertőzés forrása: az akut és a krónikus betegek, valamint a tünetmentes vírushordozók. Vérrel, szövetnedvekkel, váladékokkal (ondó, hüvelyváladék, nyál) terjed.
* Terjedési módok:
	+ szexuális érintkezés,
	+ vér, vérkészítmények,
	+ vérrel, szövetnedvekkel, váladékokkal szennyezett orvosi eszközök, műszerek,
	+ szervátültetés,
	+ intravénás kábítószer-élvezők közös tű, fecskendő használata,
	+ sérült bőrrel, illetőleg nyálkahártyával történő érintkezés,
	+ fertőzött anyáról újszülöttre.
* Lappangási idő: 45-180 nap, leggyakrabban 60-90 nap.
* Fertőzőképesség időtartama: a lappangási időben, rendszerint több héttel a tünetek megjelenése előtt kezdődik és a heveny tünetek lezajlásáig tart. A tünetmentes hordozók és a krónikus betegek évekig, akár életük végéig fertőzőképesek lehetnek.

Tünetek

A hepatitis B vírus néhány héttel a fertőzés után alakítja ki tipikus tüneteit: sárga bőr és szemfehérje, sötét vizelet, erős fáradtság és levertség, hasüregi fájdalom, ízületi fájdalmak, étvágytalanság. A tünetek bizonyos esetekben akár hónapokig, vagy évekig is jelentkezhetnek. A hepatitis B fertőzés krónikussá is válhat bizonyos esetekben (a a tapasztalatok szerint a betegek 10%-nál), amely májzsugorhoz és májrákhoz vezethet.

A hepatitis B 100-szor fertőzőbb, mint a HIV (AIDS vírusa) és a hasonlóan veszélyes hepatitis C vírus.

Megelőzés

A fertőzés legbiztosabb megelőzése a hepatitis B elleni oltóanyag. A hepatitis B elleni vakcinából két adag szükséges ahhoz, hogy több évtizedre szóló védettség alakuljon ki.

A védőoltás mindenkinek ajánlott

Az Egészségügyi Világszervezet programja célként tűzte ki, hogy 2010-re a világ legtöbb országában a nemzeti védőoltási rend része legyen a hepatitis B elleni védőoltás, amely az egyetlen biztonságos módja a betegség elleni védekezésnek.

A hepatitis B elleni vakcina az egyik legrégebben (1982) kifejlesztett oltóanyag. Az oltás a vírusnak csupán egyetlen fehérjéjét tartalmazza (a vírus örökítő anyagát nem), így védőoltások között is a legbiztonságosabbak közé sorolható.

Mellékhatásai enyhék (főként helyi fájdalom és bőrpír az oltás körül), de ez is csak nagyon ritkán alakul ki.

Kérnénk a szülők együttműködését!

                                                             Iskola-egészségügyi Szolgálat